Lav et referat af nedenstående tekst:

Tekst:
På stranden i Sæby har ukrudtet i flere år få lov til at vokse, så byens bedste beliggende strand fremstår turist-uvenlig med mere grønt end hvidt sand. - Det bliver en pæn strand igen, siger Peter Jensen, gartner i Park og Vej i Frederikshavn Kommune, inden han tager riven i hånden og går i gang på stranden. Klokken er bare fem tirsdag morgen. Sammen med kollegaen Niels Hjortholm har Peter Jensen indledt kampen mod ukrudtet, så stranden igen vil tiltale lokale og turister. - Det er da ikke pænt, lyder det fra Peter Jensen, mens han kigger på det tæt voksende ukrudt på stranden. - Fint med hensyn Ukrudtet har slået rødder i det fine sand og har fået lov til at brede sig på stranden. Både lokale og turister har gentagne gange klaget over, at den ellers så fine strand er vokset til med ukrudt. - Jeg synes, at det er helt fint, at man op til turistsæsonen også tager hensyn til de badegæster, som gerne vil herned og ligge, men det er en balancegang, siger sæbynitten Henrik Jensen, som selv flittigt bruger stranden. Peter Jensen og Niels Hjortholm arbejder sig systematisk frem. Meter for meter taber ukrudtet kampen med riven. - Lige her sidder rødderne godt fat, siger Peter Jensen og peger på et stykke på stranden, som er tæt bevokset med ukrudt. Ros fra turister og politikere Traktoren gør det sidste arbejde, så de sidste rødder rykkes op. Og resultatet bliver bemærket af de besøgende, der runder stranden i løbet af tirsdagen. - Det er kæmpe fint. Meget flot strand, siger Reidun Ouder, som er norsk turist i Sæby. Også formanden for Teknisk Udvalg i Frederikshavn Kommune er tilfreds med resultatet. - Det ser godt ud, det arbejde gutterne har lavet. Stranden kommer til at se ud i top, siger Karsten Thomsen, formand for Teknisk Udvalg i Frederikshavn Kommune. Ukrudtet er væk. Stranden er klar til at sommeren kan fortsætte.

Referat:
Bevæbnet med river og en traktor med harve gik ansatte fra Park og Vej i Frederikshavn tidligt tirsdag morgen til angreb på ukrudtet på Sæby Strand.